
[bookmark: OLE_LINK69]LĪGUMS Nr. 1-38/0151-25
par celtniecības materiālu piegādi

Rīgā								Līguma datumu skatīt parakstu zonā
SIA “Rīgas namu pārvaldnieks”, reģistrācijas Nr. 40103362321, (turpmāk – Pircējs), kuru _____________________________ pārstāv ______________________________, no vienas puses, un
SIA “DEPO DIY”, reģistrācijas Nr. 50003719281 (turpmāk – Pārdevējs), kuru ______________________ pārstāv _____________________, no otras puses,
turpmāk Pircējs un Piegādātājs kopā saukti kā Puses, bet katrs atsevišķi kā Puse,
[bookmark: _Hlk166669860]pamatojoties uz iepirkuma “Celtniecības materiālu iegāde”, identifikācijas Nr. SIA RNP 2023/54_2 (turpmāk – Iepirkums), kas tiek veikts slēgta konkursa “Celtniecības materiālu iegāde” (identifikācijas Nr. SIA RNP 2023/54) dinamiskās sistēmas ietvaros, rezultātu, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref354732255]Piegādātājs pārdod un piegādā, bet Pircējs pērk celtniecības materiālus (turpmāk – Prece vai Preces) saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija) un Līguma 2. pielikumu “Tehniskais – Finanšu piedāvājums” (turpmāk–Tehniskais – Finanšu piedāvājums).
1.2. Piegādātājs ar saviem resursiem un par saviem līdzekļiem nodrošina Preces piegādi un izkraušanu Pasūtītāja norādītajās vietās Rīgas valstspilsētas administratīvajā teritorijā, kā arī Līgumā paredzētajos gadījumos nodrošina Preces izsniegšanu Pircējam Piegādātāja tirdzniecības vietā vai noliktavā.
1.3. Tehniskā-Finanšu piedāvājuma norādītās Preces vienību cenas (turpmāk – Preces cena) ir noteiktās atbilstoši Piegādātāja iesniegtajam piedāvājumam Iepirkumā.
1.4. Pircējs Līguma cenas ietvaros var iegādāties no Piegādātāja arī Preces, kas nav iekļautas Tehniskajā – Finanšu piedāvājumā, kuru patēriņš ir neregulārs un nav iespējams noteikt to iegādes nepieciešamību uz Iepirkuma rīkošanas brīdi. Minēto Preču apjoms nevar pārsniegt 30 % (trīsdesmit procentus) no Līguma cenas bez pievienotās vērtības nodokļa (turpmāk – PVN). Piegādātājs minētās Preces pārdod par mazumtirdzniecības cenu, kāda ir noteikta Piegādātāja klientiem Preces pasūtīšanas brīdī, piemērojot šīm Precēm Piegādātāja Tehniskajā - Finanšu piedāvājumā norādīto 15% (piecpadsmit procentu) atlaidi. Minēto atlaidi Piegādātājs ir tiesīgs nepiemērot Precēm, kurām Piegādātājs rīko akcijas (turpmāk – Akcijas Preces), ja noteiktā Akcijas Preču cena ir zemākā par Preču sākotnējo cenu ar piemēroto atlaidi. Šādā gadījumā Piegādātājs pārdod Preces saskaņā ar akciju cenu.
1.5. Pircējam nav pienākums veikt pasūtījumu par visu Tehniskajā - Finanšu piedāvājumā norādīto Preču sortimentu.
2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena ir līdz 600 000,00 EUR (sešiem simtiem tūkstošiem eiro un 00 centiem) bez PVN (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. [bookmark: _Toc336440089]Pircējam nav pienākums izlietot visu Līguma 2.1. punktā norādīto Līguma cenu.
2.3. Līguma un Preces cenā ir iekļautas visas piegādes, iekraušanas un izkraušanas izmaksas, transporta izdevumi, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preces piegādi un Līguma izpildi.
2.4. Piegādātājs nav tiesīgs vienpusīgi paaugstināt Preces cenu visā Līguma darbības laikā.
2.5. Ja Līguma izpildes laikā Piegādātājs rīko akcijas, kuru laikā Prece tiek pārdota par zemāku cenu, kā norādīts Tehniskajā - Finanšu piedāvājumā, vai atkarībā no pasūtītas Preces daudzuma vai citu apstākļu dēļ Precei tiek piemērota atlaide, Piegādātājs informē Pircēju par šīm akcijām un/vai atlaidi Līguma 13.1.2. apakšpunktā noteiktajā kārtībā. Šajā Līguma punktā minēto Preci, kurai Piegādātājs rīko akcijas, Piegādātājs piegādā un pārdod Pircējam pēc šīs Preces akciju cenām, bet Preci, kurai Piegādātājs piemēro atlaidi, Piegādātājs piegādā un pārdod Pircējam ar piemēroto atlaidi.
3. Samaksas kārtība
3.1. Pircējs veic samaksu par kvalitatīvu, Līguma noteikumiem atbilstošu Preci 20 (divdesmit) kalendāro dienu laikā pēc Preces pavadzīmes abpusējas parakstīšanas.
3.2. Piegādātājs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
3.3. Piegādātājs Preces pavadzīmē papildus citiem obligātajiem rekvizītiem norāda Pircēja piešķirto Līguma numuru, Preci, Preces daudzumu, Preces cenu un kopējo vērtību, Preces piegādes adresi un atlaidi, ja tāda tiek piemērota.
3.4. Ja Preces pavadzīmē nav norādīta visa Līguma 3.3. punktā noteiktā informācija, Pircējs atsaka Preces pavadzīmes saskaņošanu un informē Izpildītāju par konstatētajām Preces pavadzīmes neatbilstībām Līguma 13.1.2. apakšpunktā noteiktajā kārtībā
3.5. Piegādātājs 3 (trīs) darba dienu laikā pēc Līguma 3.4. punktā minētās informācijas saņemšanas no Pircēja sagatavo Līgumam atbilstošu Preces pavadzīmi un atkārtoti iesniedz to Pircējam Līguma 13.1.2. apakšpunktā noteiktajā kārtībā. Pircējs neveic norēķinu ar Piegādātāju līdz brīdim, kamēr Piegādātājs neiesniedz atbilstošu Preces pavadzīmi Pircējam.
3.6. Par samaksas dienu tiek uzskatīta diena, kad Pircējs veicis naudas pārskaitījumu uz Piegādātāja Līgumā norādīto bankas norēķina kontu.
3.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
3.8. Ja Piegādātājs piegādājis nekvalitatīvu vai citādi Līgumam neatbilstošu Preci, samaksa tiek veikta Līguma 3.1. punktā norādītajā termiņā pēc nekvalitatīvas vai citādi Līgumam neatbilstošas Preces apmaiņas pret kvalitatīvu Līgumam atbilstošu Preci.
4. [bookmark: _Ref404759191]Preces pasūtīšanas, piegādes un pieņemšanas kārtība
4.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Ref413066543][bookmark: _Toc336440070][bookmark: _Ref336248080]Pircējs pasūta Preci pēc faktiskās nepieciešamības, iesniedzot Piegādātājam Preces pieprasījumu (turpmāk – Pieprasījums). Pircējs Pieprasījumā iekļauj Preces no Tehniskā – Finanšu piedāvājuma un/vai Piegādātāja interneta vietnē izvietotā Preču kataloga.
4.2. Pieprasījumu iesniedz jebkura no Līguma 13.2.1.-13.2.3. apakšpunktā minētajām Pircēja pilnvarotajām personām Līguma 13.1.2. noteiktajā kārtībā jeb nosūtot Pieprasījumu elektroniski uz Piegādātāja Līguma 13.3. punktā norādītās pilnvarotās personas e-pasta adresi, vai uz kādu citu Piegādātāja norādīto e-pasta adresi, papildus telefoniski informējot Piegādātāja pilnvaroto personu par Pieprasījuma nosūtīšanu.
4.3. Pircējs Pieprasījumā norāda:
3. Preces nosaukumu;
3. Preces daudzumu/apjomu;
4.3.3.	Preces piegādes vietas adresi;
[bookmark: _Toc336440074]4.3.4.	Pircēja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru;
3. citu nepieciešamu informāciju.
4. Piegādātājs vismaz 1 (vienas) darba dienas pirms plānotās Preces piegādes dienas, Līguma 13.1.2. apakšpunktā noteiktajā kārtībā saskaņo ar Pircēju Preces piegādes laiku un precizē Preces piegādes vietu.
4. Piegādātājs nodrošina Tehniskajā – Finanšu piedāvājumā norādīto Preču piegādi un izkraušanu Preces piegādes vietā ne vēlāk kā 3 (trīs) darba dienu laikā pēc Pieprasījuma saņemšanas no Pircēja.
4. Piegādātājs nodrošina Tehniskajā – Finanšu piedāvājumā norādīto Preču izsniegšanu Pircējam Piegādātāja tirdzniecības vietā vai noliktavā ne vēlāk kā 1 (vienas) darba dienas laikā pēc attiecīga Pieprasījuma saņemšanas no Pircēja.
4. Preču, kas nav minētas Tehniskajā – Finanšu piedāvājumā, piegādi un izsniegšanu Piegādātājs nodrošina ne vēlāk kā 5 (piecu) darba dienu laikā pēc attiecīga Pieprasījuma saņemšanas no Pircēja.
4. Piegādātājam ir jānodrošina Preces piegāde un Preces izsniegšana Pircējam darba dienu (pirmdiena - piektdiena) laikā no plkst. 8.30 līdz 16.00.
4. Piegādātājs nodrošina Preču piegādi un izkraušanu Preču piegādes vietā, ja ar konkrēto Pieprasījumu pasūtīto Preču vērtība ir vismaz 150,00 EUR (viens simts piecdesmit eiro) bez PVN. Piegādātājs nodrošina Preces piegādi un izkraušanu bez papildu maksas.
4. Ja ar konkrēto Pieprasījumu pasūtīto Preču vērtība ir mazāka par 150,00 EUR (vienu simtu piecdesmit eiro) bez PVN, tad Piegādātājs nodrošina Preču izsniegšanu Pircējam Piegādātāja tirdzniecības vietā vai noliktavā.
4. Piegādātājam ne vēlāk kā 4 (četru) stundu laikā pēc Pieprasījuma saņemšanas no Pircēja ir jānodrošina to Preču izsniegšana Pircējam, kuras uz Pieprasījuma iesniegšanas brīdi ir pieejamas Piegādātāja tirdzniecības vietā vai noliktavā. Jau sakomplektēta pasūtījuma izsniegšana un dokumentu noformēšana Pasūtītājam ir jānodrošina ne vēlāk kā 30 (trīsdesmit) minūšu laikā pēc Pircēja pārstāvja ierašanas Preču saņemšanai Piegādātāja tirdzniecības vietā vai noliktavā.
4. Piegādātājam jānodrošina Preces piegāde ar tādu tehniku vai transportlīdzekli, ar kuru var iekļūt daudzdzīvokļu dzīvojamo māju iekšpagalmos.
4. Puses vienojas, ka nepieciešamības gadījumā Pircējs saņems Preci no Piegādātāja ar savu transportlīdzekli, bet visi Preces iekraušanas darbi notiks ar Piegādātāja tehniku un darba spēku.
4.14. Piegādātājs informē Pircēju par attiecīga Pieprasījuma izpildīšanu jeb par pasūtītās Preces piegādi un/vai izsniegšanu ne vēlāk kā 1 (vienas) darba dienas laikā pēc Preces pavadzīmes abpusējās parakstīšanas dienas, nosūtot Preces pavadzīmes kopiju uz e–pasta adresi: noliktava@rnparvaldnieks.lv.
4.15. [bookmark: _Toc336440079][bookmark: _Toc336440078]Ja Piegādātājs objektīvu un pamatotu iemeslu dēļ nevar veikt Preces piegādi vai izsniegšanu šajā Līguma nodaļā noteiktajos termiņos, Piegādātājs par to nekavējoties informē Pircēju Līguma 13.1.2. apakšpunktā noteiktajā kārtībā. Šādā gadījumā Puses ir tiesīgas vienoties par Preces piegādes termiņa pagarināšanu.
4.16. [bookmark: _Toc336440080][bookmark: _Ref336521447][bookmark: _Ref367712684]Preces piegādi un nodošanu - pieņemšanu apstiprina Pušu parakstītā Preces pavadzīme.
4.17. [bookmark: _Ref367778268]Pircējs atsaka Preces pieņemšanu un Preces pavadzīmes parakstīšanu, ja tiek piegādāta Pieprasījumam neatbilstoša, nekvalitatīva vai citādi Līgumam (t.sk. Tehniskajai specifikācijai un/vai Tehniskajam - Finanšu piedāvājumam) neatbilstoša Prece. Par konstatētajām Preces neatbilstībām Pircējs sagatavo un iesniedz Piegādātājam Līguma 13.1.2. apakšpunktā noteiktajā kārtībā Preces neatbilstības aktu (turpmāk – Neatbilstības akts).
4.18. Līguma 4.17. punktā noteiktajā gadījumā Piegādātājs 5 (piecu) darba dienu laikā pēc Neatbilstības akta saņemšanas no Pircēja apmaina Līgumam neatbilstošu Preci pret Līguma noteikumiem atbilstošo Preci.
4.19. [bookmark: _Ref367778243][bookmark: _Toc336440082]Pusēm rakstiskā veidā vienojoties Līguma 4.18. punktā noteiktais Preces apmaiņas termiņš var tikt pagarināts.
4.20. Ja Līguma izpildes laikā tiks konstatēts, ka Tehniskajā specifikācijā un Tehniskajā - Finanšu piedāvājumā norādīta Prece vairs netiek ražota vai nav pieejama tirgū, Piegādātājs ir tiesīgs aizstāt šo Preci ar tā paša vai cita ražotāja piedāvāto ekvivalentu preci, kas atbilst Tehniskajā – Finanšu piedāvājumā norādītajai Precei, vai ir labāka. Šajā gadījumā Piegādātājs vismaz 14 (četrpadsmit) darba dienas iepriekš Līgumā 13.1.2. apakšpunktā noteiktajā kārtībā informē Pircēju par minētajiem apstākļiem, iesniedzot Pircējam Preces ražotāja vai Preces izplatītāja vēstuli, vai citu informāciju, kura apliecina, ka Tehniskajā – Finanšu piedāvājumā norādītā Prece vairs nav pieejama un ar kādu ekvivalentu Preci to var aizstāt vai informāciju par to, ka ekvivalenta risinājuma nav.
4.21. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējai parakstīšanai.
5. Elektronisko preču pavadzīmju aprites kārtība
5.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
5.1.1. Pircēja e-pasta adrese: noliktava@rnparvaldnieks.lv;
5.1.2. Piegādātāja e-pasta adrese: pasutijumi@depo.lv.
5.2. Piegādātājs iesniedz Pircējam Pavadzīmes Līguma 5.1. punktā noteiktajā kārtībā ne vēlāk kā nākamajā darba dienā pēc Preces piegādes.
5.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
5.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
5.4.1. Pircēja domēna vārds: “@rnparvaldnieks.lv”;
5.4.2. Piegādātāja domēna vārds: @depo.lv.
5.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
5.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
5.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
5.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 5.1.1., 5.1.2. apakšpunktā norādīto attiecīgās Puses e – pasta adresi.
5.9. Līguma 5.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
5.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 5.1.1., 5.1.2. apakšpunktā norādīto e-pasta adresi.
5.11. Par izmaiņām 5.1.1., 5.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
5.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
5.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pircēja juridiskā vai preču piegādes adrese u.tml., Pircējs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Piegādātāju, nosūtot paziņojumu vai pretenziju elektroniski uz 5.1.2. apakšpunktā norādīto e-pasta adresi.
5.14. Šīs Līguma nodaļas noteikumi neietekmē Līguma 3., 4. nodaļā noteikto papīra formāta preču pavadzīmju aprites kārtību.
6. Pušu pienākumi
6.1. Pircējs:
6.1.1. pieņem kvalitatīvu, Līguma noteikumiem atbilstošu Preci;
6.1.2. veic samaksu par pieņemto Preci Līgumā noteiktajā kārtībā un termiņā.
6.2. Pircējam ir arī citi pienākumi saskaņā ar šo Līgumu un normatīvajiem aktiem.
6.3. Piegādātājs:
6.3.1. piegādā un izsniedz Preci Pircējam Līgumā noteiktajā termiņā, nodrošinot piegādātās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam;
6.3.2. piegādā Preci ražotāja standarta iepakojumā un marķējumā, nodrošinot pilnīgu Preces un tās iepakojuma saglabāšanu to transportējot;
6.3.3. visā līguma izpildes laikā nodrošina interneta vietni ar Preču katalogu atbilstoši Tehniskajā specifikācijā noteiktajam;
6.3.4. nodrošina Preču izsniegšanu Pircējam vismaz 2 (divās) tirdzniecības vietās (veikalos vai noliktavās) Rīgas valstspilsētas pašvaldības administratīvajā teritorijā, vai ne tālāk kā 5 km no tās, pa vienai katrā Rīgas Daugavas krastā;
6.3.5. sniedz Pircējam patiesu un pilnīgu informāciju par Preci, tā īpašībām, drošumu un lietošanas noteikumiem.
6.4. Piegādātājam ir arī citi pienākumi saskaņā ar šo Līgumu un normatīvajiem aktiem.
7. Pušu atbildība
7.1. [bookmark: _Ref367774249]Puses Līgumā un normatīvajos aktos noteiktajā kārtībā ir atbildīgas viena otrai par otrai Pusei nodarītajiem zaudējumiem, ja tie radušies vienas Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
7.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
7.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
7.4. Ja Pircējs neievēro Līgumā noteikto Preces apmaksas termiņu atbilstoši Līguma nosacījumiem, Piegādātājam ir tiesības pieprasīt Pircējam maksāt līgumsodu 0,1 % (vienas desmitās daļas no procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Piegādātāja.
7.5. Ja Piegādātājs nepiegādā Preci Līgumā vai Pušu vienošanās noteiktajā termiņā, Pircējam ir tiesības pieprasīt Piegādātājam maksāt līgumsodu 0,1 % (vienas desmitā daļas no procenta) apmērā no savlaicīgi nepiegādātās Preces cenas bez PVN par katru kavējuma dienu.
7.6. Ja Piegādātājs Līgumā vai Pušu vienošanās noteiktajā termiņā neapmaina nekvalitatīvu vai citādi Līgumam neatbilstošu Preci pret kvalitatīvu un Līgumam atbilstošu Preci, Pircējam ir tiesības prasīt Piegādātājam maksāt līgumsodu 1 % (viena procenta) apmērā no savlaicīgi neapmainītās Preces vērtības bez PVN par katru kavējuma dienu.
7.7. Ja Piegādātājs vienpusēji pirms Līguma termiņa beigām atkāpjas no Līguma, izņemot Līguma 12.10.1. - 12.10.7. apakšpunktā noteiktos gadījumus, Pircējam ir tiesības pieprasīt Piegādātājam maksāt līgumsodu 10% (desmit procentu) apmērā no Līguma cenas, kas palikusi neapgūta uz Piegādātāja atkāpšanās no Līguma dienu. Tiek uzskatīts, ka Piegādātājs vienpusēji ir atkāpies no Līguma, ja Piegādātājs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pircēja par Līguma saistību neizpildi noteiktajā termiņā, vai iesniedza Pircējam paziņojumu par vienpusēju Līguma izbeigšanu vai atkāpšanos no Līguma.
7.8. Piegādātājs līgumsodu samaksā 10 (desmit) darba dienu laikā no rēķina par līgumsodu saņemšanas no Pircēja.
7.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
7.10. Pircējam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāda ir Līgumā noteiktajā kārtībā aprēķinātā līgumsoda summa.
7.11. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
7.12. Līgumsoda samaksa neatbrīvo Puses no Līguma saistību izpildes.
8. Preces kvalitāte un garantija
8.1. [bookmark: _Ref367704246]Ar kvalitatīvu un Līguma prasībām atbilstošu Preci Līguma izpratnē saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci un Līguma noteikumiem un ir izmantojama atbilstoši Iepirkumā izvirzītajam lietošanas mērķim atbilstošā intensitātē.
8.2. Piegādātās Preces garantijas laiks ir 12 (divpadsmit) mēnesi no Preces pavadzīmes abpusējas parakstīšanas dienas, ja vien Preču ražotājs nenoteica Precei īsāku garantijas termiņu.
8.3. Pircējs Preces garantijas laikā Preces uzglabā un lieto atbilstoši to lietošanas instrukcijām un uzglabāšanas noteikumiem.
8.4. Ja pēc Pušu Preču pavadzīmes parakstīšanas un Preču pieņemšanas Pircējs konstatē, ka ir piegādāta Līguma noteikumiem neatbilstoša Prece, Pircējs Līgumā noteiktajā kārtībā iesniedz Piegādātājam par to rakstveida pretenziju un uzaicina Piegādātāju ierasties Pircēja norādītajā adresē akta par konstatētajiem Preces neatbilstībām (t.sk. defektiem un trūkumiem) sastādīšanai. Piegādātāja neierašanās gadījumā Pircējs ir tiesīgs sastādīt un parakstīt aktu vienpersoniski, bez Piegādātāja klātbūtnes, un iesniegt to Piegādātājam Līgumā noteiktajā kārtībā.
8.5. Pircēja Līguma 8.4. apakšpunktā noteiktajā kārtībā vienpersoniski sastādītājam un parakstītājam aktam būs tāds pats juridiskais spēks kā abpusēji sastādītājam un parakstītajam aktam, un šis akts būs saistošs Piegādātājam.
8.6. Piegādātājam ir pienākums 5 (piecu) darba dienu laikā pēc Pircēja Līguma 8.4. punktā norādītās pretenzijas un akta par konstatētajiem defektiem/neatbilstībām iesniegšanas Piegādātājam, par saviem līdzekļiem 1) novērst Preces konstatētos trūkumus un defektus vai 2) apmainīt Līguma noteikumiem neatbilstošo Preci pret Līguma noteikumiem atbilstošo Preci, vai 3) atmaksāt Pircējam Līgumam neatbilstošās Preces vērtību, ja samaksa par šo Preci ir veikta, bet Preci nav iespējams apmainīt.
8.7. Piegādātājam nav pienākums novērst konstatētos Preces trūkumus un defektus, apmainīt nekvalitatīvu Preci vai atmaksāt nekvalitatīvās Preces vērtību gadījumā, ja Preces zaudējušas kvalitāti tāpēc, ka Pircējs nav ievērojis Preces lietošanas/uzglabāšanas instrukcijas un kopšanas noteikumus.
8.8. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt kopīgi izvēlētu neatkarīgu ekspertu, kura slēdziens par Preces kvalitāti būs saistošs Pusēm. Izdevumus par neatkarīgā eksperta slēdzienu sedz Puse, kurai eksperta slēdziens būs nelabvēlīgs.
9. Līguma saistību izpildes nodrošinājums
9.1. Piegādātājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pircējam Līguma saistību izpildes nodrošinājumu kā neatsaucamu beznosacījumu bankas garantiju (turpmāk–Bankas garantija) vai neatsaucamu pirmā pieteikuma beznosacījumu Līguma izpildes apdrošināšanas polisi (turpmāk–Apdrošināšanas polise) par Līguma saistību izpildes nodrošinājuma kopējo summu ne mazāku par 2% (diviem procentiem) no Līguma cenas.
9.2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
9.3. Apdrošināšanas polisē ir jābūt iekļautiem šādiem īpašiem nosacījumiem:
9.3.1. ar Apdrošināšanas polisi tiek apdrošinātas visas Piegādātāja Līguma izpildes saistības, tai skaitā:
6.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pircējs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
6.3.1.2. atbildība par Pircējam nodarītajiem zaudējumiem, kurus ar prettiesisku darbību vai neuzmanību nodarījis Piegādātājs vai tā pieaicinātie apakšuzņēmēji;
6.3.1.3. Piegādātājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
9.4. Bankas garantiju vai Apdrošināšanas polisi un dokumentu par apdrošināšanas prēmijas samaksu Piegādātājs iesniedz Pircējam:
9.4.1. elektroniski Līguma 13.1.1. vai 13.1.2. apakšpunktā noteiktajā kārtībā, ja iesniedzamais dokuments sagatavots elektroniski;
9.4.2. Līguma 13.1.3.  vai 13.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
9.5. Bankas garantijai vai Apdrošināšanas polisei jābūt spēkā visā Līguma darbības laikā.
9.6. Ja tiek pagarināts Līguma darbības termiņš, Piegādātājs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pircējam Līguma saistību izpildes nodrošinājumu, kas ir spēkā laikā posmā, par kuru pagarināts Līguma darbības termiņš.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
10.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
10.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
10.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta nosacījumus.
10.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstveidā brīdinot otru Pusi.
10.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.
11. Personu datu aizsardzības un konfidencialitātes noteikumi
11.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
11.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
11.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
11.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
11.6. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
11.7. Piegādātājs nodrošina informācijas konfidencialitātes noteikumu izpildi arī no jebkuru trešo personu puses, ko Piegādātājs piesaistījis Līguma izpildē.
11.8. Puses ir atbildīgas viena otrai par nodarītajiem zaudējumiem, ja tie radušies vienas Puses, darbinieku vai šīs Puses Līguma izpildē iesaistīto personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.
12. Līguma darbības termiņš, grozījumi un Līguma izbeigšana
12.1. Līgums stājas spēkā ar Pušu tā parakstīšanas brīdi.
12.2. Līgums ir spēkā 12 (divpadsmit) mēnešus vai līdz Līguma cenas bez PVN apguvei, atkarībā no tā, kurš no nosacījumiem iestājās pirmais.
12.3. [bookmark: _Ref367713447]Pusēm vienojoties, Līguma darbības termiņš var tikt pagarināts par laiku līdz 6 (sešiem) mēnešiem.
12.4. Jebkuri grozījumi un papildinājumi Līgumam, ir spēkā tikai tad, ja tie izdarīti rakstiskā veidā un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem;
12.5.3. ja tiek pagarināts līguma darbības termiņš Publisko iepirkumu likuma noteikto termiņu ietvaros;
12.5.4. ja objektīvu apstākļu dēļ, Pircējam ir radusies nepieciešamība palielināt Līguma cenu un šādu grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
12.6. Visi Līguma pielikumi, grozījumi un papildinājumi ir Līguma neatņemama sastāvdaļa.
12.7. Puses var izbeigt Līgumu pirms Līguma termiņa beigām, Pusēm savstarpēji rakstiskā veidā vienojoties.
12.8. Pircējam ir tiesības vienpusēji izbeigt Līgumu bez Piegādātāja piekrišanas jebkurā no šādiem gadījumiem:
12.8.1. Piegādātājs vismaz 2 (divas) reizes nepiegādāja Preci Līgumā vai Pušu vienošanās noteiktajā termiņā, par ko Pircējs ir iesniedzis Piegādātājam vismaz 2 (divas) pretenzijas;
12.8.2. Piegādātājs vismaz 2 (divas) reizes piegādāja nekvalitatīvu vai citādi Līgumam (t.sk. Tehniskajai specifikācijai un/vai Tehniskajām – Finanšu piedāvājumam) neatbilstošo Preci, par ko Pircējs ir iesniedzis Piegādātājam vismaz 2 (divas) pretenzijas vai 2 (divus) Neatbilstības aktus;
12.8.3. Piegādātājs vismaz 2 (divas) reizes nav izpildījis Līguma 4.18. vai 8.6. punktā noteiktās saistības Līgumā vai Pušu vienošanās noteiktajā termiņā, par ko Pircējs ir iesniedzis Piegādātājam vismaz 2 (divas) pretenzijas;
12.8.4. Piegādātājs Līguma noteiktajā kārtībā un termiņā nav iesniedzis Līguma saistību izpildes nodrošinājumu vai laicīgi nepagarināja Bankas garantijas vai Apdrošināšanas polises spēkā esības termiņu.
12.8.5. Piegādātāja saimnieciskā darbība ir apturēta vai izbeigta;
12.8.6. uzsākta Piegādātāja likvidācija;
12.8.7. ierosināta Piegādātāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.8.8. Piegādātājs apzināti Pircējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.8.9. Ja Pircējam ir zudusi nepieciešamība pēc Preces. Šī Līguma apakšpunkta noteikumi neattiecas uz Pircēja jau pasūtīto Preci.
12.8.10. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.8.11. ir iestājušies nepārvaramas varas apstākļi.
12.9. Līguma 12.8.9. apakšpunktā noteiktajā gadījumā Pircējs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Piegādātājam par Līguma izbeigšanu vismaz 1 (vienu) mēnesi iepriekš. Šajā gadījumā Piegādātājs nav tiesīgs prasīt Pircējam atlīdzināt zaudējumus, kas var rasties Piegādātājam Līguma izbeigšanas dēļ.
12.10. Piegādātājam ir tiesības vienpusēji izbeigt Līgumu bez Pircēja piekrišanas šādos gadījumos:
12.10.1. Pircējs vismaz 2 (divas) reizes neveica samaksu par Preci Līgumā noteiktajā termiņā un katrs šāds maksāšanas nokavējums pārsniedza 10 (desmit) kalendārās dienas, par ko Piegādātājs ir iesniedzis Pircējam vismaz 2 (divas) pretenzijas;
12.10.2. ir apturēta vai izbeigta Pircēja saimnieciskā darbība;
12.10.3. uzsākta Pircēja likvidācija;
12.10.4. ierosināta Pircēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.10.5. Pircējs apzināti Izpildītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.10.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.10.7. ir iestājušies nepārvaramas varas apstākļi.
12.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.12. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā, bet ne tikai, Preces pavadzīmes, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kādā no šādiem veidiem:
13.1.1. nododot personīgi Līguma 13.2.1. -13.2.3. apakšpunktā, 13.3. punktā norādītajām Pušu pilnvarotajām personām;
13.1.2. nosūtot elektroniski uz otras Puses pilnvarotās personas 13.2.1. -13.2.3. apakšpunktā, 13.3. punktā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka ar Līguma izpildi saistītos jautājumus, tajā skaitā, bet ne tikai: gatavo un iesniedz Pieprasījumus, sagatavo, iesniedz saskaņo Preces pavadzīmes; saskaņo Preces piegādes un iesniegšanas termiņus; gatavo, paraksta un iesniedz aktus, pretenzijas, pieteikumus, paziņojumus; veic Preces kvalitātes un apmaksas kontroli u.c. risinās šādas Pircēja pilnvarotās personas:
13.2.1. _______________________________;
13.2.2. _______________________________;
13.2.3. _______________________________.
13.3. Puses vienojas, ka visus ar Līguma izpildi saistītos jautājumus (tajā skaitā saņem Pieprasījumus, izraksta un iesniedz Preču pavadzīmes) risinās Pārdēvēja pilnvarotā persona __________________________________.
13.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
14. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
15.2. Puses rakstiskā veidā paziņo viena otrai:
15.2.1. par izmaiņām Līgumā norādītajās Pušu pilnvarotajās personās;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par jebkura Līgumā norādītā tālruņa numura vai elektroniskā pasta adreses maiņu;
15.2.7. par Puses likvidācijas vai reorganizācijas uzsākšanu;
15.2.8. par Puses saimnieciskās darbības apturēšanu;
15.2.9. par Puses saimnieciskās darbības izbeigšanu;
15.2.10. par Puses tiesiskās aizsardzības procesa lietas ierosināšanu;
15.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.12. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līguma 13.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
15.5. Līguma 15.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 15.2.–15.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
15.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.10. Līgums ir sagatavots un parakstīts elektroniski latviešu valodā un satur:
15.10.1. Līguma pamattekstu;
15.10.2. Līguma 1. pielikumu “Tehniskā specifikācija”.
15.10.3. Līguma 2. pielikumu “Tehniskais - Finanšu piedāvājums”.
16. Pušu rekvizīti un paraksti*:
	Pircējs:
	Pārdevējs:

	SIA “Rīgas namu pārvaldnieks”
Reģ. Nr. 40103362321
Juridiskā adrese: Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Bankas rekvizīti: Luminor Bank AS
Latvijas filiāle
Kods: RIKOLV2X
Konts: _______________________________

_____________________
	SIA “DEPO DIY”
Reģ. Nr.: 50003719281
Juridiskā adrese: Noliktavu iela 7, Dreiliņi, Stopiņu pag., Ropažu nov., LV-2130
e-pasts:  __________________________
Bankas rekvizīti:
AS “SEB banka”
Kods: UNLALV2X
Konts: __________________________

_________________________





*LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
1 no 11
11 no 11
